Захаваліся архіўныя дакументы па гэтай справе, дакладней, гэта справа нямецкага ваеннапалоннага Вільгельма Шультэ (Шультэ Вільгельм Вільгельм). Гэты немец служыў у камандзе “Цэзар”, якая дыслакавалася некаторы час у Ружанах, і ў функцыі якой уваходзіла барацьба з партызанамі. У ліпені 1944 г. з прыбліжэннем фронту каманда “Цэзар” была перакінута ва Ўсходнюю Прусію, затым і цалкам расфарміраваная. В. Шультэ аткамандзіравалі ў сапёрны батальён, а 8 мая 1945 году ён трапіў у савецкі палон. 5 стадзеня 1949 г. у г. Брэсце следчы аператыўнага аддзялення Упраўлення лагера № 284 Міністэрства унутраных спраў СССР малодшы лейтэнант Шабунін вынес пастанову аб узбуджэнні супраць Шультэ В.В. крымінальнай справы і прыняцці яе да следчай вытворчасці. У той жа дзень было пастаноўлена “Шультэ В.В., які ўтрымліваецца і пражывае ў лагеры № 284 МУС СССР падвергнуць арышту і вобыску”.